The Three Musketeers (film, 1973)
<s>The Three Musketeers () je britansko-američko-špansko-panamski historijsko-pustolovni film snimljen u režiji Richara Lestera i premijerno prikazan 1973. godine, poznat kao jedna od najuspješnijih ekranizacija istoimenog romana Alexandrea Dumasa.</s>

<s>Nominalni protagonist, koga tumači Michael York, je mladi plemić iz Gaskonje koji početkom 17. vijeka dolazi u Pariz kako bi se priključio elitnoj jedinici kraljevskih mušketira, te se sticajem okolnosti uključi u sukob trojice njenih pripadnika - koje glume Oliver Reed, Richard Chamberlain i Frank Finlay - sa gardom kardinala Richelieua (čiji lik tumači Charlton Heston.</s><s>Radnja prikazuje kako d'Artagnan i trojica njegovih prijatelja budu upetljani u Richelieuove spletke protiv kraljice Anne od Austrije (čiji lik tumači Geraldine Chaplin).</s>

<s>The Three Musketeers su originalno bili zamišljeni kao projekt u kome su d'Artagnana i mušketire trebali tumačiti članovi planetarno popularnog rock-benda The Beatles.</s><s>On se, u međuvremenu, raspao, ali je Lester, koji je ranije bio režirao nekoliko filmova sa njima, zadržao entuzijazam za projekt, koga su, pak, izdašno financirali producenti Alexander i Ilya Salkind.</s><s>Lester je u film unio veliku dozu humora, ali je svejedno bio izuzetno vjeran izvornom tekstu, a također je uložio i izuzetan trud kako bi što vjernije rekonstruirao čak i najbanalnije detalje života u Francuskoj na početku 17. vijeka.</s><s>The Three Muskeeters je nakon premijere oduševio i publiku i kritiku.</s><s>Raquel Welch je za svoj nastup osvojila Zlatni globus za najbolju glumicu u mjuziklu ili komediji.</s>

<s>Međutim, glumci koji su sudjelovali na snimanju se tek nakon premijere doznali da je film, koji se trebao prikazivati "u komadu", zapravo, razdvojen na dvije zasebne cjeline, te da The Three Muskeeters radnjom pokriva prvi dio Dumasovog romana.</s><s>Drugi dio je pokrio nastavak pod naslovom The Four Muskeeters prikazan sljedeće godine.</s><s>Glumci su bili razjareni time što su primili honorar za jedan, a zapravo nastupili u dva filma; to je dovelo do tužbe i dugogodišnjeg spora koji će dovesti do uvođenja tzv. "Salkindove klauzule" u ugovore o glumačkim angažmanima, kako bi se takva praksa i mogući nesporazumi ubuduće izbjegli.</s>

<s>Uloge
 Michael York ... d'Artagnan
 Oliver Reed ...</s><s>Athos
 Frank Finlay ...</s><s>Porthos / O'Reilly
 Richard Chamberlain ...</s><s>Aramis
 Jean-Pierre Cassel ...</s><s>Kralj Louis XIII od Francuske
 Geraldine Chaplin ...</s><s>Anne od Austrije
 Charlton Heston ...</s><s>Kardinal Richelieu
 Faye Dunaway ...</s><s>Milady de Winter
 Christopher Lee ...</s><s>Frof De Rochefort
 Simon Ward ...</s><s>Vojvoda od Buckinghama
 Raquel Welch ...</s><s>Constance Bonacieux
 Spike Milligan ...</s><s>M. Bonacieux
 Roy Kinnear ...</s><s>Planchet</s>

<s>Izvori</s>

<s>Vanjske veze</s>

<s>Britanski filmovi
Američki filmovi
Španski filmovi
Panamski filmovi
Historijski filmovi
Pustolovni filmovi</s>

